section_heading: Pregled
paragraph_text: Ovaj nastavak ima ozbiljniji karakter od prijašnjih. Također, open-ended stil je izraženiji, tj. postoji više načina da igrač ostvari sam cilj igre. Iskustvo koje igrač dobiva prilikom igranja ovog nastavka je veoma sličan prijašnjim nastavcima Call of Duty serijala. Kao i u prethodnim nastavcima, uz igrača se bore kolege koje su upravljane AI (prevedeno s engleskog, umjetna inteligencija). Oni pomažu tijekom igre ubijajući protivnike, čisteći ulaze soba i pomažu pri dolasku do zaklona. U igru se vraćaju oružja iz Drugog svjetskog rata, kao što su Thompson mašinka, bacač plamena, Mosin-Nagant puške i Panzerschrek protu-tenkovske rakete. Igrač tijekom igre dobiva nova oružja, no u mogućnosti je nositi samo dva oružja uz granate. Oružja mrtvih neprijatelja se može prisvojiti, kao i municija za oružje koje trenutno nosite. Igrači također mogu pronaći oružja s priključcima kao što su granate na puškama, bajunet i snajperski nišan.